《黎墨》
宋代·李石

少休大夫封，应梦上公禄。
向来岩壑姿，高节媲青竹。
低徊文绣地，自谓迁进速。
迩者为客卿，翰苑文史足。
炎炎虽可鄙，炳炳有足录。
一朝污浊流，钱券满吾蜀。
童山要进取，万石压车轴。
通侯宠富民，都慰侈搜粟。
虽蒙须臾荣，不盖平生辱。
社栎乃天全，不及不才木。
春秋戒求名，吾诗纪山麓。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。